English: I have two questions and two points, Minister. The two questions relate to questions that are raised with me by constituents, and I'm sure with other Members, on the process. I want to start, of course, by thanking everyone involved in the vaccination process. It's still working well, and we're clearly on the right track. One of the questions is about what happens at the end of the day. People hear about people getting in through the back door because they might know somebody and so on. A strategy for using up the leftover doses when people don't turn up is very important. You know that I'm eager to see people in particular roles being prioritised. You disagree with me on that, but should an effort be made now to bring those into a robust strategy, even if it's just for using up those spare doses at the end of the day? Secondly, you know how people follow the data very carefully, and look at what's happening within their health boards and the rest of Wales at the moment. And they do occasionally see and hear anecdotally a feeling that their area might be falling behind. Now, I'm convinced that we're likely to reach a point ultimately that we all want to get to, but what monitoring do you do as a Government to ensure consistency across Wales, and within health boards, on the pace of the vaccination process, to ensure that there aren't major differences from one area to another? Now the two points I want to make. My constituency, my county, is one of those areas where there's a stubbornly high number of cases still. I appeal to you to continue to seek innovative and new ways of communicating the danger of the virus, and also to find more ways of supporting people. There are still people who choose not to go for a test, or choose not to self-isolate because they are concerned of the implications of that. They may be on low wages, and they may be concerned about the financial impact on them. So, continue, as I've constantly called for, to look for ways of supporting those people, so that they get the help that they need to self-isolate and to go for a test. The other is around AstraZeneca. Just to make the point myself, I believe it's quite right that people take an interest and ask questions about the safety of the vaccination, but we must remind ourselves, if there is a proven risk with blood clots - and there isn't as of yet - we're talking about one in half a million people who are vaccinated, as was explained to us in a briefing this morning. I was looking at a report this morning that says that one in five people with COVID can experience some sort of blood clot, and one in three people in an intensive care department. So, that's the reality in terms of where the risk really lies.
Welsh: Rhyw ddau gwestiwn a dau bwynt sydd gennyf fi i'w gwneud, Weinidog. Mae'r ddau gwestiwn yn ymwneud â chwestiynau sy'n cael eu codi efo fi gan fy etholwyr i, a dwi'n siŵr efo Aelodau eraill gan eu hetholwyr nhw, ynglŷn â'r broses. Dwi eisiau dechrau, wrth gwrs, drwy ddiolch i bawb sy'n rhan o'r broses frechu. Mae'n dal yn gweithio'n dda. Rydyn ni'n amlwg ar y trywydd iawn. Un o'r cwestiynau ydy beth sy'n digwydd ar ddiwedd y dydd. Mae pobl yn clywed o bosib o hyd am bobl yn cael i mewn drwy'r drws cefn achos eu bod nhw'n adnabod rhywun ac yn y blaen. Mae strategaeth ar gyfer defnyddio dosys sy'n mynd i fod ar ôl pan mae pobl yn peidio â throi fyny ar ddiwedd y dydd yn bwysig iawn. Rydych chi'n gwybod fy mod i'n eiddgar i weld pobl mewn swyddi penodol yn gallu cael eu blaenoriaethu. Rydych chi'n anghytuno efo fi ar hynny, ond a ddylid bod rŵan ymgais yn cael ei wneud i ddod â'r rheini i mewn mewn strategaeth gadarn iawn, hyd yn oed os mai dim ond i ddefnyddio'r dosys sbâr ar ddiwedd y dydd yw hynny? Yn ail, rydych chi'n gwybod fel mae pobl yn dilyn data yn ofalus iawn, ac yn gweld beth sy'n digwydd o fewn eu bwrdd iechyd a gweddill Cymru ar hyn o bryd. Mae pobl yn gweld weithiau, ac yn anecdotaidd, o bosib, teimlad bod eu hardal nhw yn disgyn ar ei hôl hi. Dwi'n grediniol ein bod ni yn debyg o gyrraedd at y pwynt yn y pen draw rydyn ni i gyd eisiau ei gyrraedd tua'r un pryd. Ond pa fonitro ydych chi'n ei wneud fel Llywodraeth i sicrhau cysondeb ar draws Cymru, ac o fewn byrddau iechyd, ar gyflymder y broses frechu, i sicrhau nad oes yna wahaniaethau mawr o ardal i ardal? Rŵan y ddau bwynt sydd gennyf i i'w gwneud. Mae fy etholaeth i, fy sir i, yn un o'r llefydd lle mae yna nifer ystyfnig o uchel o achosion o hyd. Dwi'n apelio arnoch chi i barhau i chwilio am ffyrdd arloesol a newydd o gyfathrebu peryg y feirws o hyd iddyn nhw, ac hefyd i chwilio am fwy o ffyrdd o gefnogi pobl. Mae yna bobl sy'n dal yn dewis peidio â mynd am brawf, neu sydd yn dewis peidio hunanynysu, oherwydd eu bod nhw'n poeni am oblygiadau hynny; o bosib pobl ar gyflogau isel sydd yn poeni am yr effaith ariannol arnyn nhw. Parhewch i chwilio, fel dwi wedi galw arno fo o'r dechrau, am ffyrdd o gefnogi'r rheini, a sicrhau bod pobl yn cael yr help sydd ei angen arnyn nhw i hunanynysu ac i fynd am brawf. Mae'r llall o gwmpas AstraZeneca. Jest i wneud y pwynt fy hun, rydw innau'n meddwl ei bod hi'n hollol iawn bod pobl yn cymryd diddordeb mawr ac yn gofyn cwestiynau ynglŷn â diogelwch y brechlyn, ond mae'n rhaid atgoffa ein hunain, os oes yna brawf o gysylltiad efo ceulad gwaed - a does yna ddim eto - rydyn ni'n sôn am, o bosib, un mewn hanner miliwn o bobl sy'n cael y brechiad, fel yr eglurwyd inni mewn briefing y bore yma. Roeddwn i'n sbio ar adroddiad heddiw a oedd yn dweud bod un o bob pump sydd â COVID yn gallu cael math o geulad gwaed, ac un o bob tri o bobl sydd mewn adran gofal dwys. Felly, dyna'r realiti o ran lle mae'r risg go iawn.